Ινδουστανικά του Φίτζι

Η Φίτζι Χίντι γνωστή επίσης ως Ινδουστανική Φίτζι είναι Ινδο-Άρια γλώσσα, μητρική 313.000 περίπου ατόμων ινδικής καταγωγής, κατοίκων των νήσων Φίτζι.

Ως γλώσσα είναι πολύ διαφορετική από την τυποποιημένη Χίντι που ομιλείται στην Ινδία, καθώς στηρίζεται σε παλαιότερη μορφή της ινδουστανικής γλώσσας. Η γλώσσα αποτελείται από τις Ανατολικές διαλέκτους Χίντι (Μποζπούρι και Αγουάντχι) με πολλές Αγγλικές και Φίτζι λέξεις. Πρόσφατες γλωσσολογικές μελέτες επιβεβαιώνουν ότι η Φίτζι Χίντι "είναι διακριτή διάλεκτος βασισμένη στα Χίντι που ομιλούνται στην Ινδία, αλλά με δική της ιδιαίτερη γραμματική και λεξιλόγιο κατάλληλο για τα Φίτζι ".

 Καθεστώς 
Η Φίτζι Χίντι ήταν στο παρελθόν η λίνγκουα φράνκα των Ινδών των Φίτζι και οι εργάτες της Νότιας Ινδίας χρειάστηκε να τη μάθουν για να μπορούν να επικοινωνούν με τους πολυάριθμους Βόρειους Ινδούς και τους Ευρωπαίους επιστάτες. Μετά τη λήξη των συμβάσεων οι Ινδοί που μιλούσαν Γκουτζαράτι και Πουντζάμπι κατέφθασαν στα  Φίτζι ως ελεύθεροι μετανάστες. Σήμερα λίγοι Ινδοί στα Φίτζι μιλούν Ταμίλ, Τελούγκου και Γκουτζαράτι στο σπίτι αλλά μιλούν και επικοινωνούν στο ευρύτερο αστικό και οικονομικό περιβάλλον χρησιμοποιώντας τα Φίτζι Χίντι. Οι απογραφές του 1956 και του 1966 υποδεικνύουν σε ποιο βαθμό τα Φίτζι Χίντι (Ινδουστανικά Φίτζι στην απογραφή) ομιλούνταν σε νοικοκυρία Ινδών στα Φίτζι.

ΓλώσσαΑριθμός νοικοκυριών το 1956Αριθμός νοικοκυριών το 1966Ινδουστανική  17,164  30,726 Χίντι 3,644783 Ταμίλ  1,498 999 Ουρντού 1,233 534 Γκουτζαράτι  830  930 Τελούγκου 797 301 Πουντζάμπι  468  175 Μαλαγιάλαμ 134  47 Άλλη  90  359

Τον τελευταίο καιρό, λόγω της πολιτικής αναταραχής στα Φίτζι, πολλοί Φίτζι Ινδοί μετανάστευσαν στην Αυστραλία, τη Νέα Ζηλανδία, τις Ηνωμένες Πολιτείες και τον Καναδά, φέροντας μαζί τους τη Φίτζι Χίντι γλώσσα.

Αντίθετα προς τα Ινδουστανικά (όρος που καλύπτει τόσο τα Χίντι όσο και τα Ουρντού), τα οποία ορίζονται στο σύνταγμα των Φίτζι ως μία από τις επίσημες γλώσσες, η Φίτζι Χίντι δεν έχει κάποια επίσημη αναγνώριση ούτε χρησιμοποιείται στο εκπαιδευτικό σύστημα των Φίτζι ή σε θρησκευτικές τελετουργίες ως λειτουργική γλώσσα 

Κάποιοι συγγραφείς άρχισαν να χρησιμοποιούν τα Φίτζι Χίντι, ως λογοτεχνική γλώσσα.  Σε αυτό το πλαίσιο εντάσσεται η μετάφραση της Βίβλου και το Πανεπιστήμιο Νότιου Ειρηνικού άρχισε πρόσφατα να προσφέρει τμήματα εκμάθησης της γλώσσας. Τα Φίτζι Χίντι γράφονται τόσο με λατινικό αλφάβητο, όσο και με γραφή Ντεβαναγκάρι.

Επιπλέον, η παραγωγή ενός φιλμ που αφηγείται τον τρόπο ζωής των Ινδών των Φίτζι, χρησιμοποιεί τα Φίτζι Χίντι, βασισμένα σε έργο του Ινδού συγγραφέα Ρέιμοντ Πιλάι (Raymond Pillai).

 Διάδοση της γλώσσας 
Εξαιτίας των πολιτικών αναταραχών στα Φίτζι που εκκίνησαν με το πραξικόπημα του 1987, αρκετοί Ινδοί των Φίτζι μετανάστευσαν και δημιούργησαν σημαντικές πληθυσμιακά κοινότητες στην Αυστραλία, τη Νέα Ζηλανδία, τις Η.Π.Α. και τον Καναδά. Μικρότερες κοινότητες εντοπίζονται στα νησιά του Ειρηνικού και της Βρετανίας. Οι πρόσφατες απογραφές αυτών των χωρών, στις οποίες ομιλούνται τα Φίτζι Χίντι αποδίδουν τους παρακάτω αριθμούς:

ΧώραΑριθμός Ινδών που γεννήθηκαν στα ΦίτζιΦίτζι313.798 Νέα Ζηλανδία27,882 Αυστραλία27.542 Η.Π.Α.24.345 United States - 2000 census Καναδάς22.770   Migration Facts Stats and MapsΤόνγκα310  http://www.spc.int/prism/country/to/stats/Census06/social/ethnic.htm Tonga census 2006 

 Σημειώσεις παραπομπές 

 Διαδίκτυο 
 Ethnologue - Fiji Hindi
  Fiji Hindi Dictionary
 Μυθιστόρημα σε Φίτζι Χίντι (archive link)
 Fiji Hindi version of the Gospels and Romans
 Hindustani, Fijian
 Adhura Sapna - Ταινία σε Φίτζι Χίντι
 Ghar Pardes - Ταινία σε Φίτζι Χίντι, 2009
 Fiji Hindi to Hindi Dictionary
 MyFijiGuide.com
 Fiji Hindi words on Wiktionary 
 Urban dictionary

Κατηγορία:Γλώσσες των Φίτζι
Κατηγορία:Ινδοϊρανικές γλώσσες
Κατηγορία:Χίντι